# Alkonyati Istentisztelet

*Pünkösd utáni 18. szombat – 2025. október 11. – A hetedik egyetemes zsinat atyái*

### Szokásos kezdet

*Áldott a mi Istenünk, öröktől fogva, most és mindenkor és örökkön örökké!*

Amen.

Dicsőség néked, Istenünk, dicsőség néked!

Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!*

Amen.

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Jertek imádjuk a mi királyunkat és Istenünket!

Jertek imádjuk Krisztust, a mi királyunkat és Istenünket!

Jertek boruljunk le és imádjuk magát Jézus Krisztust, a mi királyunkat, Urunkat és Istenünket!

### 103. zsoltár

Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől magoknak eledelt keressenek. - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.

Dicsőség az Atyának és Fiúnak és Szentléleknek, most és mindenkor és örökkön örökké! Amen

Alleluja, Alleluja, Alleluja, dicsőség néked, Isten. *(Kétszer recitálva, harmadszor énekelve)*

### Békesség ekténia

*Békességben könyörögjünk az Úrhoz!*

Uram, irgalmazz!

*A mennyei békéért és lelkünk üdvösségéért könyörögjünk az Úrhoz!*

Uram, irgalmazz!

*Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!*

Uram, irgalmazz!

*Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!*

Uram, irgalmazz!

*Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!*

Uram, irgalmazz!

*Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!*

Uram, irgalmazz!

*A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!*

Uram, irgalmazz!

*A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!*

Uram, irgalmazz!

*Hogy mentsen meg minket minden aggódástól, haragtól és szükségtől, könyörögjünk az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.*

Amen.

*Boldog ember…*

### Uram, tehozzád

*1. hang*

Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!

Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!

*1. hang (121. oldal)*

A mi esti imád**sá**gainkat / fogadd **el**, szent Uram, / és add meg bűneink **bo**csánatát, / ki a **fel**támadást /’ kinyilatkoztat**tad** nékünk.

Kerüljétek meg né**pek** a Siont, / és vegyétek kö**rül** falait, / és dicsérjétek az ottan halottaiból föltámadott **Üd**vözítőt, / mert ő a **mi** Istenünk, /’ aki bűneinkből megvál**tott** minket!

Jertek, **ó** népek, / énekeljük és buzgón i**mád**juk Krisztust, / dicsőítvén az ő halottaiból való föl**tá**madását, / mert ő a **mi** Istenünk, /’ ki a világot megmenté a gonosznak álnok**sá**gától!

Egek ör**ven**dezzetek, / harsogjatok a föld **a**lapjai, / hegyi bércek **vi**gadjatok: / Mert íme, Emmánuel vétkeinket a kereszt**re** szegezé, / s megtörvén a halált, életet **a**dott nekünk, / s Ádámot sírjából föl**tá**masztotta, /’ **mint** ember**sze**rető!

*6. hang (524. oldal)*

Az atyák tisz**tes** serege, / különböző korokban **ös**szegyűlvén, / a törvényeket **ös**szefoglalta, / mint azt az Új Szent Germán pátriár**ka** írja: / Ők foglalták össze a hitága**za**tokat is, / kik mint üdvösségünk é**ber** eszközlői / az Úr előtt kö**nyö**rögnek /’ a pásztoro**kért** és nyájaikért.

A törvény **Í**rásai / az előképek**hez** vonzódó / és azokat tisztelő hé**ber** ifjak elé / a hetes számot **he**lyezték. / Ezt a hét zsinaton egybegyűlt atyák még tisztelteb**bé** avatták, / a hat napon át isteni hatalommal **min**dent intéző / s a hetedik napot megáldónak tiszte**le**tére, /’ lerakván **a** hit alapjait.

A világ létrejövetelé**nek** tényéből, / ó háromszorta **bol**dog atyák, / nyilvánva**ló**vá tettétek, / hogy mindennek létoka a Szent**há**romság, / mert midőn a legtitokzatosabb igék által **in**díttatva / három, majd ismét négy zsina**tot** tartottatok, / az igaz hit igéit védelmez**té**tek meg, / hogy négy főelem létezik, melyeket a Szenthárom**ság** alkotott, /’ ki az egész vilá**got** megteremtette.

*(451. oldal)*

Ki tépte szét, Üdvözítőm, a te **kön**tösödet? / Á**ri**usz, – mondád – / ki a Szentháromság **tit**kos egységét / bűnös kézzel részekre **szag**gatta. / Ő tagadta meg ugyanis, hogy Te egyike lennél a Szent**há**romságnak, / ő tévesztet**te** meg Nesztort is, / hogy Szűz Máriát ne nevezze Isten**szü**lőnek. / Mindazonáltal a nicea**i** szent zsinat / Isten Fiá**nak** vallott téged, / ki az Atyával és a Szent**lé**lekkel /’ öröktől fogva **e**gyütt uralkodol.

*(525. oldal)*

Tiszteletre**mél**tó atyák, / ti Krisztus **ru**házatát, / melyet üvöltöző ebek tép**tek** és szaggattak, / bölcsen össze**varr**tátok, / nem bírván elviselni, hogy meztelensé**gét** lássátok, / mint egykor Szem és **Já**fet atyjukét, / és az őrülethez hasonló nevezetű áruló **Á**riuszt /’ a vele egyforma gondolkozásúakkal együtt meg**szé**gyenítettétek.

**Ma**ce**don** és Nesztor, / Evtik **és** Dioszkur, / Apolló, Szabell és Szevér**nek** követőit, / a juhakolba tört ragadozó far**ka**sokat, / mint való**di** pásztorok, / a báránybőrből kivetkőztetve az Üdvözítő nyájá**tól** elűztétek, / jelesül megcáfolván a háromszorosan té**vely**gőket, / ezért **mi** titeket /’ bol**do**goknak hirdetünk.

*Dicsőség… 6. hang (452. oldal)*

A Szentlélek titkos **har**sonáit, / az isteni szózatú atyákat di**cső**ítjük ma, / mint Ári**usz** legyőzőit / és a hit baj**no**kait, / kik az Egyház kebelében az istenismeret összhangzó dicsőíté**sét** hirdették, / a változat**lan** Háromságot / és az egyvalóságú Is**ten**séget, /’ hogy könyörögjenek az Úrhoz a mi lel**künk** üdvösségéért.

*Most és… 1. hang (122. oldal)*

Az emberi nemből kisarjadzott dicsőségét **e** világnak, / az Isten**nek** szülőjét, / a menny**nek** ajtaját, / az angyalok dicséretét és a hívek **büsz**keségét, / Szűz Máriát **é**nekeljük, / mert ő lett az Istenség ege **és** hajléka. / Ő törte meg a régi **el**lenkezést, / ő hozott **bé**két nekünk, / és a mennyek országát megnyi**tá** előttünk. / A hit ezen erős**sé**gét bírván, / védelmezőnk van a tőle szüle**tett** Urunkban. / Bízzatok tehát, bízzatok Is**ten** népei, /’ mert ő legyőzi az ellenséget, mint e**rő**teljes!

### Enyhe világossága

*Bölcsesség igazhívők!*

Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.

*Figyelmezzünk! Békesség † mindnyájatoknak! Bölcsesség, figyelmezzünk!*

*Prokimen:* ***Az*** *Úr országol / é****kes****ségbe öltözött. (Zsolt 92,1)*

*Versek: Erősségbe öltözött az Úr és felövezte magát – Az Úr…*

*Mert Ő erősítette meg a Föld kerekséget, mely nem fog ingani. – Az Úr…*

*A te házadat szentség illeti Uram, örök időkre! – Az Úr…*

### Olvasmányok

***A Teremtés könyvének olvasása (14,14-20):***

*Amikor Ábrám meghallotta, hogy testvére, Lót fogságba esett, felsorakoztatta a háznépéhez tartozó háromszáztizennyolc férfit, és Dánig üldözte amazokat. Éjszaka rájuk támadt, ő és szolgái, és megverte és üldözte azokat egészen Hóbálig, amely Damaszkusztól balra van, és visszaszerezte Szodoma egész lovasságát és Lótot, a testvérét, vagyonával együtt, valamint az asszonyokat és a szolganépet. Mikor aztán Kodorláhomor és a vele szövetséges királyok fölött aratott győzelemből visszatért, kijött eléje Szodoma királya a Sáve völgyébe, vagyis a Király-völgybe. Melkizedek, Sálem királya pedig kenyeret és bort hozott ki eléje. Ő ugyanis a magasságbeli Isten papja volt. Megáldotta Ábrámot, és ezt mondta: Áldott legyen Ábrám a fölséges Isten előtt, aki az eget és a földet teremtette, és áldott a fölséges Isten, aki ellenségeidet a kezedbe adta.*

***A második Törvény könyvének olvasása (1,8-11. 15-17):***

*Mondá Mózes Izrael fiainak: Íme, nektek adtam a szemben levő földet: menjetek be s foglaljátok el azt a földet, amelyet esküvel ígért meg az Úr atyáitoknak, Ábrahámnak, Izsáknak és Jákobnak, hogy nekik és utódaiknak adja. Ugyanabban az időben én azt mondottam néktek: Egymagam nem győzlek titeket: mert az Úr, a ti Istenetek megsokasított titeket, s ma már olyan sokan vagytok, mint az ég csillagai. Adjon az Úr, atyáitok Istene még sok ezret e számhoz s áldjon meg titeket, amint megmondta! — Kiválasztottam közületek bölcs, hozzáértő és nemes férfiakat, s elöljáróitokká tettem őket: ezredesekké, századosokká, tizedesekké, illetve jegyzőiteknek bíráitok mellé. Aztán megparancsoltam bíráitoknak a következőket: Hallgassátok meg testvéreiteket, és igazságosan hozzatok ítéletet az idevaló emberek és testvéreik, illetve az idegen származásúak között. Ne legyen személyválogatás az ítélethozatalkor: a kicsinyt éppúgy hallgassátok meg, mint a nagyot, senkinek a színe előtt ne hunyászkodjatok meg, mert az Istené az ítélet!*

***A második Törvény könyvének olvasása (10,14-18. 20):***

*Mondá Mózes Izrael fiainak: Íme, az Úré, a te Istenedé az ég és az ég ege, a föld s mindaz, mi rajta van, s mégis csak a ti atyáitokhoz ragaszkodott az Úr, és őket szerette, s az ő utódaikat, vagyis titeket választott ki minden nép közül, amint ez ma nyilvánvaló. Metéljétek tehát körül keményszívűségeteket, s a nyakatokat ne keményítsétek meg, mert az Úr, a ti Istenetek az istenek Istene és az urak Ura; ő nagy, hatalmas és félelmetes Isten, ki nem személyválogató, és nem fogad el ajándékot megvesztegetésként, hanem igazságot szolgáltat a jövevénynek, az árvának és özvegynek, szereti a jövevényt, és ad neki eledelt és ruházatot. — Az Urat, a te Istenedet féljed, csak őneki szolgálj, őhozzá ragaszkodj, és az ő nevére esküdjél. Ő a te büszkeséged és a te Istened, ő vitte végbe veled azokat a nagy és dicsőséges dolgokat, melyeket a szemed látott.*

### Ekténia

*Mondjuk mindnyájan, teljes lelkünkből és teljes elménkből, mondjuk!*

Uram, irgalmazz!

*Mindenható Urunk, atyáinknak Istene, kérünk téged, hallgass meg minket és könyörülj!*

Uram, irgalmazz!

*Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!*

Uram, irgalmazz! Uram, irgalmazz! Uram, irgalmazz!

*Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!*

Uram, irgalmazz! Uram, irgalmazz! Uram, irgalmazz!

*Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!*

Uram, irgalmazz! Uram, irgalmazz! Uram, irgalmazz!

*Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.*

Amen.

### Add Urunk

*4. hang; dallama: Elcsodálkozott József*

Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.

*Teljesítsük esti könyörgésünket az Úrhoz!*

Uram, irgalmazz!

*Oltalmazz, ments meg, könyörülj és őrizz meg minket, Isten, a te kegyelmeddel!*

Uram, irgalmazz!

*Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!*

Add meg, Uram!

*A békesség angyalát, a hűséges vezetőt, lelkünk és testünk őrzőjét kérjük az Úrtól!*

Add meg, Uram!

*Bűneink és vétségeink bocsánatát és elengedését kérjük az Úrtól!*

Add meg, Uram!

*Jókat és hasznosakat lelkünknek és a világnak békességet kérjünk az Úrtól!*

Add meg, Uram!

*Hogy életünknek hátralevő részét békében és bűnbánatban töltsük, kérjük az Úrtól!*

Add meg, Uram!

*Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!*

Add meg, Uram!

*Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!*

Néked, Uram!

*Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.*

Amen.

*Békesség mindnyájatoknak!*

És a te lelkednek!

*Fejeteket hajtsátok meg az Úrnak!*

Néked, Uram!

*Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!*

Amen.

### Előverses sztichirák

*1. hang (123. oldal)*

A te kínszenvedésed **ál**tal, Krisztus, / a mi szenvedésünktől meg**sza**badultunk, / és a te feltáma**dá**sod által / az enyészettől meg**me**nekültünk, /’ Uram, dicső**ség** néked!

Örvendezzen min**den** teremtmény, / az egek vi**ga**dozzanak, / s örömmel tapsoljanak min**den** nemzetek, / mert Krisztus, a mi Üdvözítőnk keresztre szegezte a mi **bű**neinket, / s legyőzve a halált nékünk életet a**ján**dékozott, / föltámasztván elesett ősatyán**kat**, Ádámot, /’ **mint** ember**sze**rető.

Kegyelmes királya lévén az égnek és földnek, ó **Üd**vözítő, / önként megfeszíttetted magad embersze**re**tetedért. / Kivel midőn alant találkozott a pokol, meg**szo**morodott, / az igazak lelkei azonban megvi**gasz**talódtak. / Ádám pedig látván téged, mint Teremtőt az alvilágban, **föl**támadott. / Ó, hal**lat**lan csoda, / miképp ízlelte meg a halált a minden**ség** Élete? / De kívánsága szerint megvilágosította **a** világot, / mely ki**ált**ja neki: / Aki föltámadtál ha**lot**taidból, /’ Uram, dicső**ség** néked!

A kenethozó asszonyok drága ke**ne**tet hozván, / siránkozva érkez**tek** sírodhoz, / és nem találták ott a te legtisz**tább** testedet; / de az angyaltól megtudván az új és dicső**sé**ges csodát, / nyilván hirdették az a**pos**toloknak: / Feltá**ma**dott az Úr, /’ ki adott a világnak gazdag **ke**gyelmet.

*Dicsőség… 4. hang (526. oldal)*

A föld **kerek**ségéről / Nicea fényes városába **gyü**lekezett, / isteni ihletettségű atyák imádságos **em**lékét / hív áhítattal ün**ne**peljük, / igaz **hí**vők serege! / Mert a gonosz Áriusz istentelen ke**vély**ségét / jámbor bölcsességgel meg**a**lázták, / és őt a katolikus egyházból zsina**ti**lag kizárták. / Ők mindnyájunkat arra ta**ní**tottak, / hogy Isten Fiának egylénye**gű**ségét, / egyörökkévalósá­gát és örök idők előtt va**ló** létezését / nyilvánosan **meg**valljuk, / s ezt áhítatos gonddal hitvallásba **fog**lalták. / Azért az isteni parancs szerint most **ő**ket követve / szilárd hittel **i**mádjuk / az Atyával együtt **a** Fiút / és legszen**tebb** Lelket, /’ az egy istenségben élő egyvalósá**gú** Szentháromságot!

*Most és… 4. hang (165. oldal)*

Tekints szolgáid imádságaira, **ó** **Szep**lőtelen! / Enyhítsd gyötrő szenve**dé**seinket, / s minden aggódástól szabadíts **meg** minket, / mert te vagy a mi egyedüli, szilárd és biztos e**rős**ségünk! / A te oltalmad a**lá** menekülünk, / hogy meg ne szégyenüljünk, Istenszülő, kik hozzád fo**hász**kodunk. / Engedj a mi kéréseinknek, kik néked hittel é**ne**keljük: / Üdvözlégy **Ki**rálynénk, / mindnyájunk se**gí**tője, / öröme, **vé**delme /’ és lel**ke**ink üdvössége!

### Most bocsásd el, Uram

Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.

Szent Isten, szent Erős, szent Halhatatlan irgalmazz nekünk! *(Háromszor)*

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!

Uram, irgalmazz! Uram, irgalmazz! Uram, irgalmazz!

Dicsőség az Atyának és Fiúnak és Szentléleknek, most és mindenkor és örökkön örökké! Amen.

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!

*Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!*

Amen.

### Tropárok

*1. hang (131. oldal)*

Habár sírod köve a zsidók által megpecsétel**te**tett / és legszentebb tested ka­tonák által ő**riz**tetett, / mégis feltámadtál har­madnapon, Üdvö**zí**tőnk, / ajándékozván életet a **vi**lágnak. / Azért, ó Életadó, a mennyei Erők kiáltják **né**ked: / Dicsőség a te feltámadásod**nak**, Krisztus, / dicsőség a te uralko**dá**sod**nak**, /’ dicsőség a te gondviselésednek, egyetlen **Em**berszerető!

*Dicsőség… 8. hang (450. oldal)*

Dicsőített vagy te, **Krisz**tus Istenünk, / ki e földre világítók gyanánt a szent a**tyá**kat rendelted, / őáltaluk tanítván mindnyájunkat **az** igaz hitre. /’ Nagyirgalmú Urunk, **di**csőség néked!

*Most és… 8. hang (895. oldal)*

Ki miérettünk szü**let**tél a Szűztől, / és a keresztet elszen**ved**ted, Jóságos, / és legyőzted halállal a halált, s föltá**mad**tál, mint Isten, / ne vesd meg saját ke**zed** alkotását, / hanem mutasd meg, ó kegyelmes, a te ember**sze**retetedet, / s fogadd el az érettünk esede**ző** Istenszülőt, /’ és üdvözítsd a vétkes emberi ne**met**, Üdvözítő!

### Elbocsátó

*Bölcsesség!*

Adj áldást!

*Krisztus, a mi Istenünk ki áldott és dicsőített öröktől fogva.*

Tedd erőssé, Isten, az igaz katolikus hitet örökkön örökké!

*Legszentebb Istenszülő üdvözíts minket!*

Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!

*Dicsőség neked, Krisztus Istenünk, a mi reménységünk, dicsőség néked!*

Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

*(A pap az elbocsátó imádságot mondja.)*

Amen.

*Az Úr áldása reátok az ő kegyelmével és emberszeretetével mindig, most és mindenkor és örökkön örökké!*

Amen.